Michael Bublé Michael Steven Bublé Michael Steven Bublé , el ze un cantante canadexe. Dopo esarse trasferìo co ła fameja a Vancouver a l'età de 8 ani, el gavarìa vołesto deventàr zornałista, ma subito se ga scoverto el só tałento muzegałe, anca grasie a i incoragiamenti de so nono , che par primo el ło ga łansà a'l pùblego canadeze. Co'l gaveva 17 ani el ga vinto el premio a'l Canadian Youth Talent Search e inte'l ziro de pochi ani el gà insidesto serti CD de marca dependente, zonzendo po' a'l vero suceso inte'l 2003 co l'insìda de l'àlbun Michael Bublé A'l momento el gà vendùo più de 22 miłion de dischi. Cresùo a son de swing e so łe note de Ella Fitzgerald e Frank Sinatra, Bublé el ciapa tanto da 'sto tipo de mùzega, par zonta łontana da ła zenarasion de ła cuała el faseva parte, e 'l deside de cantarla otenjindo òtimi rezultadi. E cuesto soratuto grasie a i nomi itałiani, visto che anca ła nona Iolanda Moscone, ła ło ga senpre segondà co rescaldo. El taca un mucio zóvane a zirar el Canada co racuanti grupi insidendo anca un bon nùmaro de àlbun. Michael el vien ingagià par cantar a ła festa de matrimonio de só fia de'l primo ministro canadeze Brian Multroney: tra i ospiti ghe ze anca el produtor discogràfego David Foster, scovridor de tałenti de ła Warner Bros. Foster inte'l vardarlo ezibirse el resta imagà e el ło mete soto contrato par ła 143 Records, picoła eticheta de ła Reprise. Inte'l 2003 vien publegà l'àlbun de ezordio da'l titoło che'l ghe ne respecia łe atitudini patoche e łe ło rendarà famozo in tuto el mondo, canson pop co standard de'l jazz, da de Van Morrison a un clàsego del jazz cofà . El disco, anca grasie a i sontuozi aranzamenti e a na granda orchestra inte ła tradision de łe mejo Big Band americane, el rezulta èsar ła raprezentasion de'l mondo muzegałe inte'l cuało Bublé el ze cresùo e inte el contenpo un omagio a i interpreti che mazormente i ło ga ispirà Frank Sinatra, Bobby Darin, Ella Fitzgerald e i Mills Brothers. Da ałora el suceso el ze cresùo senpre de più, co tournée intarnasionałe, partesipasion e show tełevizivi e łe rezistrasion de diversi àlbun, l'ùltemo de i cuałi el ze del 2011. Stra picoło cameo de Michael Bublé inte'l film Duets de'l 2000 de Bruce Paltrow, a cuel tenpo sconosùo a'l pùblego intarnasionałe, co ła pì famoza Gwyneth Paltrow. Na tournée, scominsiàda inte'l Zenaro 2010 ła ło gà menà inte łe mazor cavedałe eoropèe; serte date itałiane łe ze stàe postisipàe par motivi parsonałi de l'artista. Michael el ze stà fidansà co Emily Blunt da'l 2005 a'l 2008. Inte'l łujo 2008 i do ga concludesto ła rełasion a càuza de i inpenji profesionałi che entranbi i gaveva, ma continuando a mantenjir un raporto de amighesa. Atualmente, el ze spoxà co Luisana Lopilato, conosùa in Arzentina. I do i se gà spozà co rito siviłe el 31 marso 2011 a Buenos Aires. El 2 apriłe i s'a spozà senpre a Buenos Aires co rito rełigiozo. Ła toza ła ze conparsa inte'l video de'l só àlbun Crazy Love, inte ła canson Heavent'Met You Yet. El cantante el ze asè amigo de Fiorello; tra l'altro, propio a na pontada de Viva Radio 2 el ga fato na fedełe imitasion de Eminem. Durante ła segonda pontada de , Michael el ga verto ła trazmision e drioman el ga dotà co Fiorello. El ga otenjùo ła dopia sitadinansa canadeze e itałiana. Michael Bublé el ze un baritono. Ła só estension vocałe ła va da'l Mib1 a'l Sib3 ed Everything entranbe contenjùe inte l'àlbun Call Me Irresponsible.